Omah Lay, onye ezigbo aha ya bụ Stanley Omah Didia bụ onye na-agụ egwu, na-ede abụ, na-arụkwa ụda egwu. A mụrụ ya na Mee 19 1997. Ọ ghọrọ onye ama ama na 2020 mgbe egwu izizi ya “YOU” gbasara ngwa ngwa na ịntanetị. Ọ malitere dị ka onye na-emepụta egwu na onye na-ede egwú na Port Harcourt mana ọ mecha kpebie ịmalite ịgụ egwu mgbe ọ ghọtara na ya enwetaghị otuto zuru oke maka egwu ndị o nyere ndi ozo aka mepụta. Ọ mepụtara ma wepụta egwu dị ka "Do Not Disturb" na "Hello Brother" na obodo ya Port Harcourt nke meghere ya ụzọ ka ọ wee banye KeyQaad. A mụrụ Omah Lay na Port Harcourt nime Southern Nigeria. Ọ tolitere na agbata obi nke Marine Base. Omah Lay agaghị abụ onye mbụ na-eme egwu na ezinụlọ ya. Nna nna ya bụ onye n'eti igba nke onye egwu Highlife nke nwụrụ anwụ, bụ Celestine Ukwu. Omah Lay banyere n'egwú dị ka onye rapper na agbata obi Marine Base. Aha ọkwa ya n’oge ahụ bụ Lil King.